אדג'קומב

הר אדג'קומבּ (באנגלית: Edgecumbe, ברוסית: Эджком) ממוקם בקצה הדרומי של האי קרוזוף (ארכיפלג אלכסנדר), אלסקה, כ-24 ק"מ מערבית לסיטקה. הר הגעש הרדום הוא כ-16 ק"מ מזרחית להעתק המלכה שארלוט המפריד בין הלוח הצפון-אמריקאי ללוח הפסיפי, והוא הנקודה הגבוהה ביותר בשדה הגעשי אדג'קומב, שטח של כ-260 ק"מ באי קרוזוף, הכולל גם את רכס המכתשים, והר הצדפים (Shell Mountain). הר אדג'קומב לא התפרץ כבר 4,000 שנה. אך פעילות סיסמית ורעידות אדמה שאירעו לאחרונה מצביעים על חדירת מאגמה לעומק של 5 קילומטרים. הוא סווג על ידי מצפה הגעש האלסקה (AVO) כ"פעיל היסטורית". הילידים הטלינגיטים רואים את ההר כקדוש. בשפה הטלינגית, ההר נקרא "L'ux", שפירושו "להבהב" או "מצמוץ", מכיוון שאנשי הטלינגיט גילו אותו לראשונה בזמן שהוא עשן או כשהתפרץ. ב-16 באוגוסט 1775, מגלה הארצות הספרדי חואן דה לה בודגה קרא להר "Montaña de San Jacinto" לכבוד הייסינת' הקדוש, שיום חגו ב-17 באוגוסט. קפטן ג'יימס קוק חלף על ההר ב-2 במאי 1778, במהלך מסעו השלישי וקרא לו הר אדג'קומב, ככל הנראה על שם גבעה המשקיפה על נמל פלימות', אנגליה, או אולי על שם ג'ורג', רוזן אדגקאמב. המגלה ג'ורג' ונקובר אימץ מאוחר יותר את השם שנבחר על ידי קוק, והוא נכנס לשימוש פופולרי. העלייה המתועדת הראשונה להר נעשתה ביולי 1805 על ידי קפטן יורי ליסיאנסקי מהצי הרוסי הקיסרי.בשנות ה-30 של המאה ה-20 נעשה שביל לראש ההר על ידי חיל השימור האזרחי כחלק מתוכנית ניו דיל להקלה על השפל הגדול. שביל הר אדג'קומב הוא בערך 1 קילומטרים, עולים דרך טייגה ומוסקג לפני שהוא הופך לתלול ומסתיים בנוף שומם שלג ואפר וולקני אדום מעל קו העצים, בגובה של כ 610 מטרים, עם שלטים המכוונים את המטיילים לעבר שפת המכתש.בקתה תלת-צדדית שנבנתה על ידי חיל השימור שוכנת 6 קילומטרים במעלה השביל. השביל יכול להיות בוצי ורטוב, 5 קילומטרים הם טיפוס תלול, ומטפסים עשויים להיתקל בדובים החיים באזור. הקושי של השביל רשום כ"בינוני". לאחר כ-800 שנים של "תנומה" בהר אדג'קומב, חוקרים צפו במאות רעידות אדמה קטנות באפריל 2022. ניתוח של ה-AVO בעקבות ה"נחיל רעידות" גילה דפורמציה החל באוגוסט 2018 ב אזור בקוטר של כ 17 ק"מ ממזרח להר. העלייה הסתכמה בכ-27סנטימטרים. דפורמציה זו קשורה ככל הנראה לחדירה מגמטית ב-5 ק"מ עומק. "חדירת מאגמה חדשה מתחת להרי געש לא תמיד גורמת להתפרצויות געשיות. העיוות ורעידת האדמה באדג'קומבה עלולים להפסיק ללא התפרצות. אם המאגמה תעלה קרוב יותר לפני השטח, הדבר יוביל לשינויים בתבנית הדפורמציה ולעלייה בפעילות רעידת אדמה. לכן, סביר מאוד שאם תתרחש התפרצות יקדמו לה אותות נוספים שיאפשרו התרעה מוקדמת". ב-23 במאי 2022 הודיע ה-AVO כי הם "הציבו סיסמוגרף ו DGPS באי קרוזוף כדי לנטר טוב יותר את השדה הוולקני של הר אדג'קומב. תחנה זו תשפר את היכולת שלנו לזהות רעידות אדמה קטנות יותר, לאתר רעידות אדמה בצורה מדויקת יותר ולמדוד עיוות". מדיה וקבצים בנושא אדג'קומב בוויקישיתוף מפה טופוגרפית של הר אדג'קומבה (בקנה מידה 1:250,000) מ-USGS Sitka ופורט אלכסנדר מצפה הר הגעש של אלסקה "Edgecumbe Volcano". Volcano Discovery. נבדק ב-5 באוקטובר 2016. {{cite web}}: (עזרה) Bunten, Alexis C. (2015). So, How Long Have You Been Native?: Life As an Alaska Native Tour Guide. University of Nebraska Press. p. 89. ISBN 9780803269774. Orth, Donald J. (1967). Dictionary of Alaska Place Names, Geological Survey, Professional Paper 567. Washington: United States Government Printing Office. Wagner, Henry (1937). The Cartography of the Northwest Coast of America to the Year 1800. Berkeley: University of California Press. p. 385. "Alaskan Places named by Cook: Part 1". captaincooksociety.com. נבדק ב-5 באוקטובר 2016. {{cite web}}: (עזרה) "Mt. Edgecumbe Trail". alaska.org. נבדק ב-5 באוקטובר 2016. {{cite web}}: (עזרה) "Mount Edgecumbe Trail". www.sitkatrailworks.org. Sitka Trail Works Inc. אורכב מ-המקור ב-4 בינואר 2014. נבדק ב-10 בפברואר 2015. {{cite web}}: (עזרה) Alaska Volcano Observatory (22 באפריל 2022). "Alaska Volcano Observatory information statement". ארכיון מ-22 באפריל 2022. נבדק ב-22 באפריל 2022. {{cite web}}: (עזרה) "Mount Edgecumbe Information Statement, April 22, 2022". Alaska Volcano Observatory. Alaska Volcano Observatory. 22 באפריל 2022. נבדק ב-2 ביוני 2022. {{cite web}}: (עזרה) "Mt. Edgecumbe gets a new monitoring station". avo.alaska.edu. Alaska Volcano Observatory. 23 במאי 2022. נבדק ב-2 ביוני 2022. {{cite web}}: (עזרה)